
Татарстан Республикасы Президенты Рөстәм Миңнеханов көннең икенче яртысында Мәскәүдә эш сәфәрендә булды. Анда ул Россия Федерациясе Президенты Владимир Путинның РФ Хөкүмәте әгъзалары белән киңәшәмсендә катнаштыю Киңәшәмнең төп темасы - 2019 елның 1 июленнән гражданнарга торак төзелешендә эскроу счетларны куллану.

Рөстәм Миңнеханов Татарстанда бу өлкәдәге вәзгыять турындахәбәр итте. Ул билгеләгәнчә, барлык төзүче оешмалар белән дә баланс комиссияләре уздырылганын. Республикада 149 йорт төзелешен элеккеге кагыйдәләр буенча тәмамлыйлар. Финанслауның яңа тәртипләре 66 объектта кулланыдачак, дүрт йорт аеруча контрольдә тора.

ТР Президенты сүзләренчә, бүгенге көндә республикада 16 банк эскроу счетлар белән эшли, 9 финанс-кредит оешмасы 106 гариза алды. Инде алты төзелеш компаниялсе белән төзелде.

Шул ук вакытта, Рөстәм Миңнеханов билгеләгәнчә, төзүче компанияләрнең эскроу счетлар белән эшләү тәҗрибәсе юк, күпчелек банклар да тәҗрибә тупламаган әле. "Эре банкларның проект финанслау буенча белгечләре бар, ләкин калган банкларда бу эш алай тиз бармый. Без банкларга махсус төркемнәр оештырып, төзүчеләргә кирәкле документларны тутыруда ярдәм итүләрен сорап мөрәҗәгать иттек. Атна саен очрашабыз, алга таба адымнарыбыз нинид булуын аңлыйбыз. Эш җиңел түгел, әмма без булдырырга тиешбез", - диде Рөстәм Миңнеханов.
Рөстәм Миңнеханов Россия Президентында торак төзелеше мәсьәләләренә кагылышлы кидәшмәдә катнашты